Efter et par måneders brug af en beskeden netforbindelse, er den en morgen pludselig uvirksom. Jeg kontakter Yousee.

Teknisk support: "Det er din router det er galt med, kan jeg se, det er også den helt gamle model du har, jeg sender en ny"

Dagen efter: lagt tlf. besked fra samme tekniske supporter: "Jeg kan desværre ikke gå videre med det, da der vist er en regning, der ikke er betalt"

Jeg kontakter regningsservice (RS) få minutter efter.

RS "Ja vi har en forfalden regning som ikke er betalt"

Jeg: "Det forstår jeg ikke, vi har jo oprettet automatisk betaling og i sidste måned kørte det udmærket? - hvad er der gået galt?"

RS: "Ja, det kan jeg godt se nu... det er bare os der ikke har fået trukket pengene - men forbindelsen er altså ikke lukket! ...det ér noget teknisk!"

Vi ordner betaling over telefonen, hvor RS får mit kortnummer og lover at NU er den ordentlig oprettet... hvorunder hun kommenterer  "Vi har haft mange problemer med det, det er hver måned at der er en hel masse betalinger der ikke går igennem"... "og så sletter jeg genåbningsgebyret for dig!" (skulle jeg være taknemmelig her???)

Jeg: "Genåbningsgebyr? men du sagde netop at den IKKE var lukket?"

RS: "Ja, men nu er det i hvert fald slettet, det skal du jo ikke betale"

Jeg: "Vil du så være venlig at give den tekniker besked der sidder og venter på at kunne sende mig en ny router?"

RS: "Det behøver jeg ikke, jeg kan se han allerede har ekspederet sagen"

Dagen efter modtager jeg den nye router - slutter til og efter en time er der netforbindelse.

i går d. 14.11 - ingen netforbindelse

Jeg kontakter Yousee teknisk support om morgenen d. 14/11.

Teknisk support: TS: "Ja der er altså en fejl derude, det er ikke noget vi kan rette her, så jeg er nødt til at få en ud at kigge på det!"

Jeg: "Hos mig? - jeg har jo lige fået ny router?"

TS: "Nej, det er ikke hos dig, det er nok bare noget med nogle ledninger der er byttet om, eller noget... så der skal én ud at se på det, det kan han klare i morgen mellem 08.00 og 10.00 og så skal dit udstyr være tændt og han skal kunne ringe til dig"..

Jeg: "OK - jeg venter til dagen efter, kl. 09.05 ringes jeg op af Yousee:

TS: Det er X fra Yousee fejlretning, jeg sidder i Århus og jeg kan se at fejlen skyldes en regning der ikke er betalt, så jeg må lige have dig forbi regningsservice!"

Jeg: "Men jeg fik at vide det var en teknisk fejl ude i et skab og i skulle ud at kigge på det, derfor har jeg jo ventet siden i går morges?"

TS: "Jeg kan se at det er en regning der ikke er betalt, så du må lige snakke med dem, jeg kan ikke stille dig om"

Jeg kontakter regningsservice RS i Yousee.

RS: "Regning? - nej, du har ingen forfaldne regninger, men jeg kan se at der ligger en sag på noget teknisk"

Jeg: "Jeg har for fem minutter siden talt med X fra Jeres tekniske support i Århus, her er hans direkte nummer, vil du ikke klare det med ham?"

RS: Sætter mig på hold i ti minutter og vender så tilbage: "Nu har jeg talt med én i teknisk support og de er på sagen".

Jeg: "har du talt med ham jeg gav dig det direkte nummer på, ham som sidder og venter på at "jeg er forbi regningsservice?"

RS: "Nej... en anden.... men han siger at X har oprettet en sag og arbejder på den"

Jeg: "Det er muligt - men jeg sagde jo netop til dig at X sagde til mig at han venter på besked om at der er styr på denne "regning" før han går videre - så vil du ikke venligst nu ringe til ham - og få opklaret dette, så han kan lave fejlretning? Ellers kan jeg jo som kunde vente i dagevis på at I venter på hinanden?"

RS: "....Jo".

Jeg venter nu en time - og ringer så selv op til X i teknisk support (TS)

Jeg: "Du skulle have hørt fra regningsservice?"

TS: "Nej?  

Jeg: (ikke forbavset) "Nuvel - men der ER ingen regning, hun siger til mig at det udelukkende er noget teknik og at du arbejder på sagen?"

TS: "Ok, giv mig lige noget tid, så vender jeg tilbage til dig"

En halv time senere: TS ringer tilbage.

TS: "Så skulle vi vist have klaret den, de havde lukket for linjen, hvorfor ved jeg ikke, det er korrekt at der ingen regning var, men noget er gået galt og den var lukket.... de har store problemer med de her kortbetalinger, så det er alt jeg ved... giv din router lidt tid, så ser vi om ikke der kommer net igen snart"
__________________

Opsummering:

Oplevelsen her er ikke enestående - men en gentagelse af flere lignende hændelser de senere år med skiftende og modstridende og fejlagtige henvendelser hos forskellige afdelinger: kundeservice / regningsservice / teknisk support.

Alt i alt - prisen er høj og ydelsen/servicen ringe, uheldigvis er jeg stavnsbundet til dem hvis jeg vil have ledningsfast forbindelse - desværre tror jeg ikke at kundeoplevelsen har den store interesse hos Yousee´s ledelse, i så fald havde man formentlig taget fat i det for længe siden.